钦定古今图书集成/明伦汇编/氏族典/第449卷 > 沈锺
## 钦定古今图书集成/明伦汇编/氏族典/第449卷 > 沈锺

按《万姓统谱》：“锺字仲律，上元人。天顺庚辰进士，归省
父病侍，逾年卒。居庐三年，未尝言笑。授南京礼部主
事。侍郎章纶尝入贺，欲委之同列。锺曰：‘臣子事可与
人较乎’？章揖谢。寻拜按察佥事，进副使，督学为诸生，
改五经文。后子为楚府仪宾，遂乞致仕。日赋诗，平生
万首，文字之外，世事无所问。”